สภาผู้แทนราษฎร เตรียมพิจารณาวาระกระทู้ถามรัฐบาลบ่ายวันนี้ (20 พ.ย.62) รวมถึงพิจารณาวาระรับทราบอีก 5 เรื่อง
สภาผู้แทนราษฎร เตรียมพิจารณาวาระกระทู้ถามรัฐบาลบ่ายวันนี้ (20 พ.ย.62) รวมถึงพิจารณาวาระรับทราบอีก 5 เรื่อง การประชุมสภาผู้แทนราษฎร บ่ายวันนี้ (20 พ.ย.62) ภายหลังการปรึกษาหารือของสมาชิกเกี่ยวกับปัญหาความเดือดร้อนของประชาชนหลายพื้นที่แล้ว จากนั้นเป็นการพิจารณาวาระกระทู้ถาม แบ่งเป็นกระทู้ถามด้วยวาจา กระทู้ถามทั่วไป ซึ่งมีการตั้งกระทู้ถามทั่วไปถามรัฐบาล 3 เรื่อง ประกอบด้วย เรื่องการสนับสนุนเงินอุดหนุนโรงเรียนเอกชนระดับการศึกษาขั้นพื้นฐาน เรื่องการกำหนดข้อจำกัดในการผลิตสุราในกฎกระทรวงการอนุญาตผลิตสุรา พ.ศ. 2560 และเรื่องการแก้ไขปัญหาน้ำท่วมและการขาดแคลนน้ำเพื่อการเกษตรและอุปโภค - บริโภคในพื้นที่คาบสมุทรสทิงพระ จังหวัดสงขลา รวมทั้งกระทู้ถามแยกเฉพาะ จำนวน 2 กระทู้ ได้แก่ เรื่องแนวทางการยกเลิกเพิกถอนแหล่งแร่ และเรื่องนโยบายการแก้ปัญหาประชาชนที่อยู่ทำกินในที่สาธารณประโยชน์นอกจากนี้ ยังมีวาระรับทราบ จำนวน 5 เรื่อง ซึ่งเป็นไปตามรัฐธรรมนูญที่หน่วยงานต่างๆ ต้องรายงานผลการปฏิบัติงานประจำปีต่อรัฐสภาคือ รับทราบรายงานกิจการประจำปี งบดุล บัญชีกำไรและขาดทุนของบรรษัทตลาดรองสินเชื่อที่อยู่อาศัย สำหรับปีสิ้นสุดวันที่ 31 ธันวาคม 2561  รายงานสรุปผลการดำเนินงานในภาพรวมของทุนหมุนเวียน ประจำปีบัญชี 2561  รายงานกิจการประจำปี งบดุล บัญชีกำไรและขาดทุนของธนาคารเพื่อการส่งออกและนำเข้าแห่งประเทศไทย สำหรับปีสิ้นสุดวันที่ 31 ธันวาคม 2561  รายงานประจำปี 2561 ศาลรัฐธรรมนูญ  และรับทราบเรื่องวุฒิสภาได้พิจารณาและรับทราบรายงานประจำปี 2561 ของกองทุนเพื่อความเสมอภาคทางการศึกษา และรายงานผลการปฏิบัติงานของสำนักงานป้องกันและปราบปรามการฟอกเงิน ประจำปีงบประมาณ พ.ศ. 2561 รวมถึงพิจารณารายงานการพิจารณาศึกษาแนวทางการควบคุมการใช้สารเคมีในภาคเกษตรกรรม ซึ่งคณะกรรมาธิการวิสามัญพิจารณาเสร็จแล้วสำหรับญัตติค้างการพิจารณาอีกว่า 111 ญัตติ รวมถึงญัตติเรื่องขอให้สภาผู้แทนราษฎรตั้งคณะกรรมาธิการวิสามัญพิจารณาศึกษาหลักเกณฑ์และวิธีการแก้ไขเพิ่มเติมรัฐธรรมนูญแห่งราชอาณาจักรไทย พุทธศักราช 2560 นั้น คาดว่าในสัปดาห์นี้ยังไม่สามารถเข้าสู่การพิจารณาได้ทัน